کوردیپێدیا - 14-09-2017\n📅 14-09-2017 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nبارزانی به‌دیلێكی له‌جێگای ئه‌نجامدانی ریفراندۆم له‌هاوپه‌یمانان وه‌رگر...\n- سیبەل ییگیتالبسیبەل ییگیتالب، پەرلەمانتاری پارتی دیموکراتی گەلان- هەدەپەهەدەپە لە بەر دەرگای ماڵەکەی لەلایەن هێزەکانی پۆلیسی تورکەوە دەستگیرکرا.\n- هەپەگەهەپەگە ڕایگەیاند:لە قۆناغی دووەمی هەنگاوی شۆڕشگێڕانەی شەهید بەدران گوندیکرامۆ و شەهید نالین مووشدا، دوێنێ کاتژمێر 01:00ی نیوەڕۆ هێزەکانمان لە گردی کۆردینە و گردی شەهید دەرین لە شارۆچکەی چەلێچەلێی سەربە جولەمێرگجولەمێرگ چالاکییان ئەنجامدا دژی سەربازەکانی دوژمن، ژمارەی کوژراو و بریندارەکانی سەربازەکانی سوپای تورک لە ئەنجامی ئەو چالاکییانەدا نەزانرا.\n- سەرلەبەیانی ئەمڕۆ، هاووڵاتییەکی خەڵکی شاری سەڵماسسەڵماس بە تۆمەتی کوشتن لە شوێنی گشتی و لە پێش چاوی خەڵک لە سێدراە دا.\n- هەرێمی بناری قەندیلقەندیل و ڕاپەرین-ی کۆمەڵەی گەنجانی وڵاتپارێزی کوردستان، لە گردبوونەوەیەکدا پشتیوانی خۆیان بۆ رێپێوانەکانی ڕۆژهەڵات ڕاگەیاند.\n- ئەگەرچی بڕیار بوو ئەمڕۆ کۆبوونەوەی پەڕڵەمانی کوردستانپەڕڵەمانی کوردستان لە هەولێرهەولێر ئەنجام بدرێت، بەڵام دواخرا بۆ رۆژی سبەینێ: 15-09-2017\n- لە کۆبوونەوەی سەرۆکایەتیی هەرێمی کوردستان لەگەڵ نوێنەری تایبەتی سەرۆکی ئەمەریکا و نوێنەری سکرتێری گشتیی UN و باڵیۆزانی ئەمەریکا و بریتانیا لەعێراق بەدیلی دواخستنی ریفراندۆم درایە مەسعود بارزانیمەسعود بارزانی.\n- مەسعود بارزانی لە نێوان هەزاران کەس لە خەڵکی زاخۆزاخۆ لە یاریگای ئەو شارە رایگەیاند: ریفراندۆم تەنیا بۆ بەدیلی باشتر دوادەخەین و ئەگەر بەدیلی باشتر نەبێت لە 25-09-2017 دەچینە سەر سندووقەکانی دەنگدان و چی دەبێت با ببێت.\n- وەزارەتی دەرەوەی تورکیا داوا لە سەرکردایەتیی هەرێمی کوردستان دەکات لە بڕیاری ئەنجامدانی ریفراندۆمریفراندۆم پاشگەزببێتەوە. هاوکات پێشوازی لە بڕیاری پەرلەمانی عێراق دەکات بۆ بە نایاسایی ناساندنی ریفراندۆم.\n- لەچەند رۆژی رابردوو، سوپای عێراق، هێزی رەوانەی چەند ناوچەیەکی سنووری کەرکوککەرکوک، کردووە، و پێشمەرگەش رێگریکردووە، و لەبازگەی سلێمان بەگسلێمان بەگ-ی سنووری خورماتووخورماتوو کاروانێکی سوپای عێراق راگیراوە.\n- رەوەند مەلا مەحمود، جێگری لێپرسراوی مەڵبەندی دووی کەرکوکی یەکێتی نیشتمانی کوردستانیەکێتی نیشتمانی کوردستان ئەمڕۆ بە دواڕۆژی راگەیاند ئێمە وەکو ئەنجومەنی مەڵبەند پێمانوایە مەترسی لە ئەنجامدانی ریفراندۆم هەیە بە تایبەت لە سنوری کەرکوک و ناوچە دابڕێنراوەکان، چونکە تائێستا لایەنەکان لەسەر ئه و پرسە کۆک نین.\n- پارتی دیموکراتی کوردستانپارتی دیموکراتی کوردستان لەبارەی مانەوەی نوێنەرانی کورد لەبەغدا پەیامێک بڵاودەکاتەوه و ڕایدەگەیەنێت، کە هیچ شەراکەتێک لەبەغدا نەماوە، پێویستە بگەڕێینەوە، پەرلەمانتارێکی ئه و حزبەش لەبەغدا دەڵێت:هەڕەشەیەکی جدی لەسەر هەرێم هەیە.\n- وەزیری دەرەوەی عێراق رایدەگەیەنێت، پێویستە بەرپرسانی کورد ئامادەی هەر سزایەک بن گەر سەربەخۆییان راگەیاند، هەروەک جێبەجێکردنی سەربەخۆیی بە ئاستەم ناودەبات.\n- عەبادی بڕیاری لابردنی نەجمەدین کەریمنەجمەدین کەریم-ی لە پۆستی پارێزگاری کەرکووک واژۆکردووە و رەوانەی پەرلەمانی عێراقی کرد بۆ دەنگدان لەسەری.\n- بەئامادەبوونی 173 پەرلەمانتار و بەکۆی دەنگی ئەندامەکانی، ئەنجومەنی نوینەرانی عێراق بەبێ ئامادەیی پەرلەمانتارە کوردەکان، بڕایر لەسەر کارلابردنی نەجمەدین کەریم- پارێزگاری کەرکوک-ی پەسەندکرد.\n- وتەبێژی مەکتەبی سیاسی یەکێتیی نیشتمانیی کوردستان رایگەیاند، لابردنی پارێزگاری کەرکوک نا یاساییه و جێی قبوڵ نیە و بەتوندی لەدژی دەوەستنەوە.\n- دوای ئەوەی ئەمڕۆ پەرلەمانی عێراق بە زۆرینەی دەنگ نەجمەدین کەریم پارێزگاری کەرکوکی لە پۆستەکەی لادا، فراکسیۆنە کوردییەکان جەخت دەکەنەوە هەڵوێستی توندیان دەبێت و لە بایکۆتی دانیشتنەکان بەردەوام دەبن و لە دادگای فیدڕاڵیدادگای فیدڕاڵی تانە لە بڕیارەکە دەدەن.\n- یەکێتی پەرلەمانتارانی کوردستانیەکێتی پەرلەمانتارانی کوردستان لە کۆنگرەیەکی رۆژنامەوانیدا رایگەیاند، پەرلەمانی عێراق لە دانیشتنی رۆژی 12ی ئەیلول لە کەشوهەوایەکی گوماناویدا دانیشتنی پەرلەمانیان رێکخست و تێیدا بە پیلانێکی دروستکراو بابەتی ریفراندۆمیان خستە بەرنامەی کارەوە و بڕیاری رەتکردنەوەی ریفراندۆمیان لەهەرێمی کوردستان دەرکرد.\n- نوسینگەی نەجمەدین کەریم پارێزگاری کەرکوک لەبەیاننامەیەکدا ئەو بڕیارەی رەتکردەوە کە لەلایەن پەرلەمانی عێراقەوە دراوە بۆ لادانی ناوبراو لە پۆستەکەی وبڕیارەکەی بە پوچەڵ ناوبرد.\n- نەجمەدین کەریم، پارێزگاری کەرکووک لە لیوانێکی رۆژنامەڤانیدا ئاشکرایدەکات، ئێوارەی ئەمڕۆ برێت مەکگۆرک، نوێنەری سەرۆکی ئەمریکا لە شەڕی دژی داعش تەلەفۆنی بۆ کردم و گوتی کە ئەمە بڕیارێکی هەڵەیە و نەدەبوایە کە ئەم بڕیارە بدرایە.\n- ئەنتۆنیۆ گۆتەرێز سکرتێری گشتیی نەتەوە یەکگرتووەکان لە کۆنگرەیێکی رۆژنامەوانیدا رایگەیاند: عێراق لە کاتێکی هەستیاری مێژوویدا تێدەپەڕێت و سەرباری ئەوەی بە هێواشی ناوچەکانی لە ژێر دەستی داعش کۆنترۆڵ دەکاتەوە، بەڵام هێشتا خاکی وڵاتەکەی بەتەواوی کۆنترۆڵ نەکردۆتەوە. ناوبراو لە درێژەدا داوای لە هەرێمی کوردستان و حکوومەتی فیدراڵی کرد کە لە رێی دیالۆگەوە کێشەکانیان چارەسەر بکەن و راشیگەیاند کە ئامۆژگاری هەولێر و بەغدا دەکەن دیالۆگ بکەن بۆئەوەی بگەنە رێککەوتن. سکرتێری گشتیی نەتەوە یەکگرتووەکان هەرچەندە وتی هاوسۆزییێکی زۆری بۆ کورد هەیە، بەڵام جەختی کردەوە لەوەی دەبێت بە گفتوگۆ کێشەکانی لەگەڵ بەغدا چارەسەر بکات.\n- زانا ڕۆستاییزانا ڕۆستایی، ئەندامی ئەنجومەنی نوێنەرانی عێراق لە فراکسیۆنی کۆمەڵی ئیسلامی ڕایدەگەیەنێت، دەوڵەتی یاسا واژۆ کۆدەکاتەوە بۆ لەسەر کارلابردنی سەرۆک کۆماری عێراق، بەڵام بە پێی یاسا کاری پێناکرێت.\n- کۆنسوڵی پێشووی فەرەنسا لە هەولێر لەبارەی قسەکانی نوێنەری دۆناڵد ترەمپ لە هاوپەیمانی نێودەوڵەتی دژ بە داعش لەبارەی گشتپرسی باشووری کوردستان هۆشداری بە کورد دەدات و دەڵێت: ئاگاداربن لە پشتەوە چەقۆتان لێ نەدرێت.\n- ئێوارەی ئەمڕۆ لە باخی گشتی هەڵەبجەهەڵەبجە، بە ئامادەبوونی ژمارەیەک لە بەرپرسانی حکومی و هاوڵاتیان، ڕێکخراوی کوردستان فۆتۆڕێکخراوی کوردستان فۆتۆ بە چاودێری پارێزگاری هەڵەبجە ڕێکخراوی کوردستان فۆتۆ لە پێشانگایەکی تایبەتدا وێنەی 27 فۆتۆگرافەری چوارپارچەی کوردستان نمایشکران، وێنەکان گوزارشت بوون لە ژیان و سروشتی بەشەجیاوازەکانی کوردستان.\n- 25 جووتیار، باشترین جۆری ترێی خۆیان کە نزیکەی 50 جۆر ترێ بوو، لە 12یەمین پێشەنگای دهۆکدهۆک بۆ ترێ نمایشکرد.\n- فەرماندەیەکی ئەو هاوپەیمانێتییە سەربازییەی پشتیوانی لەحکومەتی سوریا دەکات رایگەیاند، کاروانێکی چەکدارانی داعشداعش گەیشتووەتە دێرەزوور.\n#سیبەل ییگیتالب | #هەدەپە | #هەپەگە | #چەلێ | #جولەمێرگ | #سەڵماس | #قەندیل | #پەڕڵەمانی کوردستان | #هەولێر | #مەسعود بارزانی | #زاخۆ | #ریفراندۆم | #کەرکوک | #سلێمان بەگ | #خورماتوو | #یەکێتی نیشتمانی کوردستان | #پارتی دیموکراتی کوردستان | #نەجمەدین کەریم | #دادگای فیدڕاڵی | #یەکێتی پەرلەمانتارانی کوردستان | #زانا ڕۆستایی | #هەڵەبجە | #ڕێکخراوی کوردستان فۆتۆ | #دهۆک | #داعش |\n 📡 ماڵپەڕ | 🏳 کوردیی ناوەڕاست | ماڵپەڕی خەندان - 14-09-2017\n 📡 ماڵپەڕ | 🏳 کوردیی ناوەڕاست | ماڵپەڕی دواڕۆژ - 14-09-2017\n 📡 ماڵپەڕ | 🏳 کوردیی ناوەڕاست | ماڵپەڕی تۆڕی هەواڵی سلێمانی - 14-09-2017\n 📡 ماڵپەڕ | 🏳 کوردیی ناوەڕاست | ماڵپەڕی رۆژنیوز - 14-09-2017\n 📡 ماڵپەڕ | 🏳 کوردیی ناوەڕاست | ماڵپەڕی رووداو - 14-09-2017\n 📡 ماڵپەڕ | 🏳 کوردیی ناوەڕاست | ماڵپەڕی کوردپرێس - 14-09-2017\n 📡 ماڵپەڕ | 🏳 کوردیی ناوەڕاست | ماڵپەڕی کوردپا - 14-09-2017\n1. 👁 جوتیارانی پێنجوێن نیگەرانن لە ساغ نەبوونەوەی بەرهەمەکانیان\n2. 👁 داهاتی خاڵە سنورییەکانی پارێزگای هەڵەبجە نادیارە\n3. 👁 درێژەی پشتیوانیی چەک و چۆڵیی ئەمریکا بۆ هەسەدە\n4. 👁 غالب محەمەد: هەر کۆمپانیایەک بەرپرسێکی پارتی یان یەکێتی لەپشتەوەیە\n5. 👁 قایمقامی شەنگال: ئەوانەی هاوکاری داعش بون جێیان لەشەنگال نابێتەوە\n1. 👁 Belgian court rules PKK activities as armed struggle against Turkish state\n2. 👁 Belgisch gerechtshof: ‘PKK is geen terroristische organisatie’.\n3. 👁 No: 286, 14 Eylül 2017, Irak Temsilciler Meclisi’nin IKBY referandumuna ilişkin aldığı karar hk\n4. 👁 پەیامی لیژنەی ڕاگەیاندنی ئەنجوومەنی باڵای ڕیفراندۆم بۆ ڕای گشتیی\n5. 👁 تەنیا لە مانگی ئابی 2017، لە وەزارەتی گواستنەوە و گەیاندنی حکومەتی هەرێم 244 فەرمانبەر داوای مۆڵەتی بێ موچەیان کردوە.\n6. 👁 راگەیەندراوی کۆبوونەوەی مەسعود بارزانی لەگەڵ نوێنەری تایبەتی سەرۆکی ئەمەریکا و نوێنەری سکرتێری گشتیی UN و باڵیۆزانی ئەمەریکا و بریتانیا لەعێراق\n7. 👁 سەرۆکایەتی هەرێمی کوردستان راگەیەندراوێکی بڵاوکردەوە و تیایدا ئیدانەی بڕیاری لادانی نەجمەدین کەریم پارێزگاری کەرکوک کراوە\n8. 👁 لەسێدارەدانی هاوڵاتییەکی سەڵماسی لەپێش چاوی گشتی خەڵک\n9. 👁 مەکتەب سیاسی پارتی: بڕیاری لادانی پارێزگاری کەرکووک هیچ ئیعتبارێکی نییە\n1. 👁 رێکخراوی کوردستان فۆتۆ\n2. 👁 یەکێتیی پەڕڵەمانتارانی کوردستان\n2. 👁 15-09-2017\n3. 👁 25-09-2017\n1. 👁 ئاڵا تاڵەبانی: پاراستنی پێکەوە ژیان و رێزگرتن لە مافی پێکهاتەکانی که رکوک زۆر گرنگە لام و پیرۆزترە لە هەر ناوێک و کەسێک\n1. 👁 سیبەل ییگیتالب\n2. 👁 نەجمەدین کەریم\n➕ ئەم بابەتە لەلایەن: (هاوڕێ باخەوان)ەوە لە: Sep 14 2017 12:00AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Sep 14 2017 8:41AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 15 2017 11:04AM باشترکراوە\n👁 ئەم بابەتە 9,332 جار بینراوە\n📷 فایلی وێنە 1.0.1 96 KB Sep 14 2017 12:00AM بەڕێوەبەری سیستم


Diplomatic Magazine | جیهان دوای كۆبوونه‌وه‌كه‌ی پۆتین و ترەمپ\nسازشکردنی ترەمپ لە ئۆکرانیا و دەستهەڵگرتنی پۆتین لە سوریا\nدۆناڵد تره‌مپی سه‌رۆكی ئه‌مریكا رۆژی ١٦ی ئەم مانگە، بۆ یه‌كه‌م جار به‌شێوه‌یه‌كی ڕه‌سمی له‌گه‌ڵ ڤلادمێر پۆتینى سه‌رۆكی ڕوسیا كۆبویه‌وه، پێشتر دووجار به‌شێوه‌یه‌كی نا ڕه‌سمی له دوو بۆنه‌ی جیاوازدا چاویان به‌یه‌ك كه‌وتووه، جاری یه‌كه‌م له مانگى یۆنیوی ئه‌مساڵ هه‌ردوو سه‌رۆك له په‌راوێزی كۆنگره‌ی G20 له وڵاتى ئه‌ڵمانیا كۆبونه‌وه هه‌روه‌ها له مانگى نۆڤه‌مبه‌ری ڕابردووش له كۆنگره‌ی ڕێكخراوی هاوكاری ئابووری ئه‌سیا و زه‌ریای هادی له وڵاتى ڤێتنام دیدار و كۆبونه‌وه‌یان ئه‌نجام داوه.\nدیدار و كۆبونه‌وه‌كانى ئه‌مجاره له‌سه‌روبه‌ندی كۆبونه‌وه‌كانى هاوپه‌یمانى ناتۆ كه له برۆكسل ئه‌نجام داده‌رێت به‌ڕێوه ده‌چێت، سه‌رۆك ترەمپ ئه‌م جاره‌یان به‌خێرایی پشتى به شێوازی ڕوبه‌ڕوو له‌گه‌ڵ هاوپه‌یمانان به‌ستووه، بۆیه به‌توندی ئیدانه‌ی هه‌ڵوێستى به كۆمه‌ڵى هاوپه‌یمانى ناتۆی كردووه له به‌رگری نه‌كردن له ئه‌مریكا ته‌نانه‌ت ناوی ئه‌ڵمانیاشی هێنا به‌وه‌ی "خراپترین تاوانباره""، به‌ڵام له‌م دواییانه‌دا دۆناڵد تره‌مپ جارێكی تر مانه‌وه‌ی ئه‌مریكای له هاوپه‌یمانێتیه‌كه‌دا ڕاگه‌یاند و به‌یاننامه‌یه‌كی هاوبه‌شیشی له‌گه‌ڵ واژوور كردن.\nكه‌شوهه‌وایه‌كی ئاڵۆز له برۆكسل دروست بووه، بۆیه ئه‌وروپیه‌كان به دڵه ڕاوكێوه چاودێری كۆبوونه‌وه‌كانى نێوان و تره‌مپ و پۆتنیان ده‌كرد، سه‌ره‌رای ئه‌وه‌ی دیدار و كۆبونه‌وه‌كه‌ی نێوان هه‌ردوو سه‌رۆك ئاسایی بوو بۆ زانینی ڕای تره‌مپ بوو له‌سه‌ر مانه‌وه و هه‌وڵوێستى وڵاته‌كه‌ی له‌سه‌ر داهاتووی هاوپه‌یمانێتیه‌كه.\nزۆرجار ڕێكخستنی كۆبونه‌وه‌ی كه‌سی یه‌كه‌می نێوان دوو وڵاتى ڕكابه‌ر به وریاییه‌وه ئه‌نجام ده‌رێت، هه‌نگاونانه بۆ پرۆسه‌یه‌كی دورودرێژی دانوستان، بۆیه وه‌ك تێبینى كرا له دیداری مانگی پێشووی هه‌ریه‌ك له ترمپ و كیم جۆن ئۆنى سه‌رۆكی كۆریاى باكور، ئیداره‌ی ترەمپ هه‌ندێک به‌ندی پرۆتۆكۆلی پیشێل كرد.\nتره‌مپ كاره‌كان پێچه‌وانه ده‌كاته‌وه، ئه‌مه‌ش واتاى ئه‌وه ده‌گه‌یه‌نێت كه تره‌مپ و ئیداره‌ی ئه‌مریكا هه‌ندی سازش بۆ ڕوسیا ده‌خاته سه‌ر مێزی گفتۆگۆكان جیاواز له كۆبونه‌وه‌كه‌ی له‌گه‌ڵ كیم جۆنگ ئۆن كه ئیداره‌ی سه‌رۆك هه‌ندی ئامانجی هه‌بوو، له كۆبوونه‌وه‌كه‌ی ترمپ له‌گه‌ڵ پۆتین نه‌خشه‌رێگا و ئه‌نجامی به‌ده‌ست هاتوو بۆ ئه‌مریكا نا ئاشكرابوون، به‌ڵام جۆن بۆڵتن ڕاوێژكاری ئاسایشی نه‌ته‌وه‌یی ئه‌مریكا له مانگی یۆلیۆ ده‌ڵێت: " ئه‌نجام دانى كۆبونه‌وه‌كه له‌گه‌ڵ پۆتین بۆخۆی ئه‌نجامێكی به‌ده‌ست هاتووه و بێگومان ئه‌م قسانه‌ی ده‌كرێت بێ بنه‌مان".\nکۆبوونەوەی شاندی ئەمریکا و روسیا بە سەرۆکایەتی ترەمپ و پۆتین ـ فینلەندا ـ ٢٠١٨.٧.١٦\nله‌ڕاستیدا چه‌ند مانگێكه ڕوسیا فشاری زۆری كردووه بۆ ئه‌نجامدانى ئه‌م كۆبونه‌وه‌یه، چونكه زۆر شت هه‌یه به‌ده‌ستى بهێنێت و هیچیشی نییه له ده‌ستى بدات، بەمشێوەیە:\nیه‌كه‌م: ئه‌م كۆبونه‌وه‌یه ده‌رفه‌تێك بوو بۆ به‌یه‌كسانى وه‌ستانى پۆتین له‌گه‌ڵ سه‌رۆكی ئه‌مریكا، له ڕاستیدا تێروانینى وڵاتان بۆ كۆبوونه‌وه‌ی دوو زلهێز بۆ دیاری كردنی چاره‌نوسی جیهان بۆخۆی سه‌ركه‌وتنه به ڕای روسه‌كان، وەک چاوه‌ڕوانیش کرا ترەمپ وته‌یه‌كی نه‌رمی ئاراسته‌ی پۆتین کرد به پێچه‌وانه‌ی ئه‌و وتانه‌ی كه ئاراسته‌ی وڵاتانى دیكه‌ی ئه‌وروپای كردبوو.\nتاكه پێشنیاری ئەمریکا بۆ روسیا بریتی بوو له فشارخسته سه‌ر ئێران بۆ سنوردانان بۆ باڵاده‌ستى ئێران له سوریا و ڕۆژهه‌ڵاتى ناوه‌ڕاست، بۆیه ئه‌گه‌ر هه‌یه ئه‌م جوڵه‌یه ڕێگه به سه‌رۆكی ئه‌مریكا بدات بۆ پاساو هێنانه‌وه له‌مه‌سه‌له‌ی كشانه‌وه‌یه‌كی تری سه‌ربازی له وڵاتى سوریادا، ئه‌مه‌ش یه‌كێك له‌و به‌ڵێنانه‌ی كه تره‌مپ له‌كاتى هه‌ڵمه‌تى هه‌ڵبژاردنه‌كه‌یدا به خه‌ڵكی دابوو.\nدووه‌م: پۆتین و ڕاوێژكاره‌كانى له دیدار و كۆونه‌وه‌ی نێوان هه‌ریه‌ك له تره‌مپ و كیم جونگ ئون وانه‌ی زۆر فێر بوون و پێیان وایه ئێستا له‌به‌رده‌م ده‌رفه‌تێكی مه‌زندان بۆ به‌ده‌ست هێنانى زۆرترین سازش به‌بێ هیچ به‌رانبه‌رێك، ته‌نانه‌ت بارودۆخی پۆتین له‌كیم جۆنگ ئۆن زۆر باشتره، داواكارییه‌كانى ئه‌مریكا له ڕوسیا ڕوون نییه له راستیدا پۆتین ده‌زانێت كه وڵاته‌كه‌ی ده‌توانى شتێكی زۆر كه‌م پێشكه‌ش به ئه‌مریكا بدات.\nکۆبوونەوەی لوتکەی نێوان پۆتین و ترەمپ ـ فینلەندا ـ ٢٠١٨.٧.١٦\nهه‌ندێك له راپۆرته‌كان ئاماژه بۆ ئه‌وه ده‌كه‌ن كه هاوپه‌یمانه‌كانى ڕۆژهه‌ڵاتى ناوه‌راست واته هه‌ریه‌ك له سعودیه و ئیمارات و ئیسرائیل به‌م ئاراسته‌یه هانى تره‌مپیان دابێت له‌گه‌ڵ ئۆكرانیا به‌وه‌ى ئۆكرانیایان به قه‌ڵغان داناوه.\nسێیه‌م : ڕوسیا لیستێكی دریژی زۆرداری دژ به ڕۆژئاوا هه‌یه، تره‌مپ له‌كاتى ڕه‌خنه‌كانى بۆ وڵاتانى ئه‌وروپا ئاماژه‌ی به‌وه‌دا:" ئه‌و و سه‌رۆك پۆتین له‌سه‌ر كۆمه‌لێك پرس هاوڕان".\nپۆتین لیستێك ئاواتی: وه‌ستاندنی سیاسه‌تى "ده‌رگاری كراوه "ی هاوپه‌یمانى ناتۆ و كشانه‌وه‌ی ئه‌مریكا له ئه‌وروپاى رۆژئاوا و كه‌م كردنه‌وه‌ی هه‌ژمونی سه‌ربازی ئه‌مریكا له وڵاتانى ده‌ریاى به‌ڵتیك و ڕاوه‌ستانى هه‌موو هاوكاریه‌كانى ئه‌مریكا بۆ وڵاتى ئۆكرانیا، له‌گه‌ڵ ئه‌وه‌شدا داننان به نیمچه دورگه‌ی قرم و لابردنی هه‌موو سزا ئابورییه‌كانى رۆژاوا له‌سه‌ر روسیا، تره‌مپ رایگه‌یاند" ره‌نگه له‌سه‌ر كۆی ئه‌و پرسانه‌ی سه‌ره‌وه له‌گه‌ڵ پۆتین رێكبه‌كه‌ون".\nکۆنفرانسی رۆژنامەوانی نێوان ترەمپ و پۆتین ـ فینلەندا ـ ٢٠١٨.٧.١٦\nله كۆتاییدا ڕه‌نگه پۆتین توانیبێتی تره‌مپ رازی بكات به گرنگی ئاماده‌یی ڕوسیا له ده‌سه‌ڵاتى بڕیار دروستكردن ئه‌وه‌ی پێی ده‌وترێت " ده‌ره‌وه‌ی نزیك"، له كۆتایدا ڕه‌نگه پۆتین پرسیاری هه‌ست و هه‌ڵوێستى تره‌مپی کردبێت له‌كاتى ناردنی هاوكاری سه‌ربازی روسیا بۆ مه‌كسیك، ئه‌گه‌ر تره‌مپ به‌مه رازی بێت ئه‌وان ئه‌و ئامانجه‌ی ڕوسیا به‌دی دێت كه له‌كاتى ڕوخانى یه‌كێتى سۆڤێته‌وه بۆی تێ ده‌كۆشێت ئەویش "فراوانبوونى بازنه‌ی هه‌ژمونی ڕوسیا به ڕه‌زامه‌ندی رۆژئاوا".\nئه‌مه‌ش ده‌بێته ده‌ره‌نجامی مه‌ترسی گه‌وره له‌به‌رئه‌وه‌ی ده‌بێته هۆی هێرشی سه‌ربازی ڕوسیا له ئاسیای ناوه‌ڕاست و به‌لقان و ناوچه‌كانى دیكه !. هه‌روه‌ها پۆتین چه‌ند هیوایه‌كی تایبه‌تى هه‌بووه له دیداری له‌گه‌ڵ دۆناڵد ترامپدا له‌وانه: بیستنی وته‌ی نه‌رم له ترەمپ و گه‌یشتن به ڕێكه‌وتن له‌گه‌ڵ ئه‌مریكا سه‌باره‌ت به سوریا .\nپێویسته ئاماژه به‌وه بدرێت كه پۆتین له چه‌ند ڕۆژی رابردوودا چاوی به‌هه‌ریه‌ك له بنیامین نه‌ته‌نیاهۆی سه‌رۆك وه‌زیرانى ئیسرائیل و عەلی ئەکبەر ویلایەتی راوێژكاری باڵای رێبەری ئێران كه‌وتووه، ئه‌مه‌ش ئاماژه‌یه‌كی ڕوونه بۆ ئه‌وه‌ی كه له دیداری نێوان پۆتین و تره‌مپ مه‌سه‌له‌ی ڕۆژهه‌ڵاتى ناوه‌راست باسی سه‌ره‌كی بوو، ته‌نانه‌ت له خراپترین دۆخدا ئه‌مریكا دانده‌نێت به نیمچه دورگه‌ی قرم و زیادبوونى بازنه‌ی هه‌ژموونی ڕوسیا له ناوچه‌كه، بۆیه دڵڕه‌نجانى تره‌مپ له هاوپه‌یمانى ناتۆ له خزمه‌ت به‌رژه‌وه‌ندیه‌كانى ڕوسیادایه.\nئالینا پۆڵیاکۆڤا / معهد بروكنجز


پیرۆزبایی مەكتەبی سیاسی پارتی بەبۆنەی جەژنەكانی ئەكیتۆ\nSUN, 7 JUN 2020 08:50 Erbil, GMT +3\nTUE, 31 MAR 2020 18:51 | KDP.info\nهەولێر-KDP.info- بەبۆنەی ساڵی نوێی بابلی- ئاشووری و جەژنەكانی ئەكیتۆ، گەرمترین پیرۆزبایی لە سەرجەم گەلی كلدان سریان ئاشووری لە كوردستان و جیهان دەكەین، ئاواتەخوازین بە ئارامیی و ئاسوودەیی ئەو جەژنەتان بەسەربەرن و مایەی شادی و دڵنەواییتان بێت.\nلەو بۆنەیەدا دووبارە جەخت دەكەینەوە سەر بنەما رەسەنەكانی كوولتوری دێرین و رەگداكوتاوی پێكەوەژیان و لێبووردەیی و یەكتر قبووڵكردن بەبێ جیاكاریی لەرووی نەتەوە و ئایین و ئایینزا، كە نەریت و كۆڵەگەیەكی راست و دروستی گەلی كوردستانە و مایەی شانازیە بۆ هەموو لایەكیش، هەربۆیە پشتیوانی تەواو لەو فرەیی و هەمەرەنگییەی نێوان پێكهاتەكان لە نەتەوەو ئایین و ئایینزاكان دەكەین و هیوادارین بەردەوام پتەوتر و بەهێزتربێت.\nلە کاتێکدا ئەم چەژنە پیرۆزدەکەین کە کوردستان و جیھان و تەواوی مرۆڤایەتی بەھۆی بڵاوبونەوەی ڤایرۆسی کۆڕۆنای نوێ بەدۆخێکی ناھەمواردا تێدەپەڕێت، بۆیە وێڕای دووبارە پیرۆزباییمان بە بۆنەی سەری ساڵی نوێی بابلی_ئاشووری، ھیوادارین ھەموولایەک پابەندی رێنماییەکانی خۆپارێزیبن لەپێناو سەلامەتی و کەمکردنەوەی مەترسیەکان و سەرکەوتن بەسەر ئەم پەتایەدا.\nپارتی دیموكراتی كوردستان\nراگەیەندراوێک له گوته‌بێژی حكومه‌تی هه‌رێمی كوردستان\nSATURDAY, 06 JUNE 2020 22:06:18\nهەولێر- KDP.info- رۆژی یه‌كشه‌ممه ٧ حوزه‌یرانی ٢٠٢٠، ده‌وامی فه‌رمی له داموده‌زگا‌كانی هه‌رێمی كوردستان به میكانیزمی پابه‌ندبوون بە رێنماییه ته‌ندروستییه‌كانی به‌ره‌نگاربوونه‌وه‌ی ڤایرۆسی كۆرۆنا ده‌ستپێده‌كاته‌وه.\n"ئەمڕۆ نەخۆشخانەیەكی دیكەی تایبەت بە کۆرۆنا لە دھۆک دەکرێتەوە"\nSATURDAY, 06 JUNE 2020 17:06:15\nدهۆک – KDP.info- ئەمڕۆ نەخۆشخانەی لالاڤی تایبەت بە کۆرۆنا لە شاری دھۆک دەکرێتەوە و گوتەبێژی تەندروستیی دھۆکیش دەڵێ، لە دھۆک سێ نەخۆشخانە تایبەتن بە چارەسەری ڤایرۆسی کۆرۆنا و ڕەوشێ سێ نەخۆشیش ناجێگیرە.\n"بەرزبوونەوەی نرخی نەوت ئاماژەیەكی دلخۆشكەرە بۆ زیاتربوونی داهاتی كوردستان"\nSATURDAY, 06 JUNE 2020 17:06:28\nهەولێر- KDP.info- ڕاوێژكاری نووسینگەی سەرۆكی حكوومەت بۆ كاروباری وزە لەبارەی بەرزبوونەوەی نرخی نەوت و دانانی وەزیری تازەی نەوت لە عێراق و هەمەچەشنكردنی داهاتی هەرێمی كوردستان، بۆ ماڵپەڕی فەرمیی پارتی دیموكراتی كوردستان گوتی، بەرزبوونەوەی نرخی نەوت بۆ سەرووی 40 دۆلار ئاماژەیەكی دڵخۆشكەرە بۆ زیاتربوونی داهاتی هەرێمی كوردستان و باشتربوونی ڕەوەشەكە.\n"کاکەییەکان ئاینێک لەبەردەم مەترسیی هەڕەشەدا"\nSATURDAY, 06 JUNE 2020 16:06:15\nمووسڵ- KDP.info- جگە لە هەرێمی کوردستان، لە تەواوی خاکی عێراقدا بستێک نییە ببێ بە شوێن و پەناگەیەکی ئارام بۆ ئایینێکی کۆن و ڕەسەن.\nفوئاد حوسێن بە وەزیری دەرەوەی عێراق ھەڵبژێردرا\nSATURDAY, 06 JUNE 2020 15:06:02\nبەغدا-KDP. info- ئەنجومەنی نوێنەرانی عێراق دەنگی بە بەربژێری ھەرێمی کوردستان د.فوئاد حوسێن بۆ وەزیری دەرەوەی عێراقی فیدڕاڵ دا.\nحکوومەتی ھەرێم چەند بڕیارێکی دەرکرد\nھەولێر-KDP.info- ئەنجوومەنی وەزیرانی ھەرێمی کوردستان چەند بڕیارێکی بە ژمارە (٥١) لە ٥ ی ئایار ٢٠٢٠ دەرکرد کە ئەمانەی خوارەوەن.\nئەنجومەنی وەزیران گفتوگۆ دەربارەی وردەکارییەکانی دانوستاندن لە گەڵ بەغدا و چاکسازی دەکات\nھەولێر-KDP. info- ئەمڕۆ چوارشەممە 2020/6/3 ئەنجومەنی وەزیرانی هەرێمی کوردستان بە سەرپەرشتی مەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانی جێگری سەرۆکی ئەنجومەن کۆبووەوە.\nسەرۆک بارزانی پێشوازی لە باڵیۆزی ئەمەریکا لە عێراق دەکات\nھەولێر-KDP.info- ئەمڕۆ سێشەممە ٢ـی ٦ـی ٢٠٢٠ سەرۆك مەسعود بارزانی لە بارەگای خۆی لە سەڵاحەددین پێشوازی لە بەڕێز ماتیۆ تولەر باڵیۆزی ولایەتە یەکگرتووەکانی ئەمەریکا لە بەغدا کرد.


تاکەى ئێران ئەم هەموو کردەوە تیرۆریستیە لە هەرێم دا ئەنجام بدا و بێ دەنگى بۆى هەڵ ببژێردرێت؟، شەریف هەژارى – Peshmergekan\nتاکەى ئێران ئەم هەموو کردەوە تیرۆریستیە لە هەرێم دا ئەنجام بدا و بێ دەنگى بۆى هەڵ ببژێردرێت؟، شەریف هەژارى\nڕژێمى ئێران وەک ترسناکترین ڕژێمى داگیرکەرى دژە کورد و، یەکێک لە دڕندەترین و دواکەوتوترین سیستمى ناو مێژووى مرۆڤایەتیى، هەر تەنها ئەوە نیە کردەوە و ئایدۆلۆژیاکەى وایکردبێت\nکە گەلانى ناوخۆى (ئێران) زەجرى پێوە ببینن، بگرە دڕندەیى و پڕ-مەترسیدارێتیى (پیلان و کردەوە تیرۆریستیەکانیى) ئەم ڕژێمە لە دەرەوەى سنورەکانى خۆشیى دا، بوونى هەیە، بەتایبەت لە باشورى کوردستان دا.\nهەرچەندە، زۆرجار پێشنیارم بۆ کراوە، کە واز لەو بابەتانە بهێنم کە پەیوەندى بە ئاشکراکردن و خستنەڕوى قەسابخانەکانى ئەم ڕژێمە هەیە دژى کوردانى خۆرهەلات لە ناوخۆ دا و، کردەوە و پیلانە تیرۆریستیەکانى ئەم ڕژێمە لە خاکى باشور دا. بەڵام بیریى ئازادیخوازیى و مرۆڤخوازییەکانم هەمیشە سورترى کردووم لە هەڵماڵینى یەک بە یەکى پیلان و کردەوەکانى ئەم ڕژێمە بەتایبەت دژى کوردانى خۆرهەلاتَ و، پیلانەکانیشى لە ناو خاکى باشورى کوردستان دا.\nپاش ماوەیەک دواى ئەو ڕوداوانە، لە سەرەتاى مانگى 12 ى (2017)، ئەندام مەڵبەندێکى یەکێتیى کە ناسراومانە، تەلەفونى بۆ کردم و، پێى وتم، کە: ((مەترسى لەسەر ژیانت هەیە و هیوادارم بابەتەکانت لەسەر ئێران کەم کەیتەوە و ئاگادارى خۆت بیت)).\nمنیش لە وەڵام دا پێم وت: ((چۆن ئەزانیت کە مەترسى لەسەر ژیانم هەیە!؟)).\nئەندام مەڵبەندەکەى یەکێتیش لە وەڵام دا پێى وتم: ((ئێمە لە ناو مەڵبەند لیژنەى ئەمنیمان هەیە، ئاگادارى هەندێ پیلان و کەیسى ناو شارین!)).\nئەندام مەڵبەندەکەى یەکێتیى پێى وتمەوە: ((وەڵاهى زانیاریى ورد هەیە، ئاگادارى خۆت بە..! ڕەنگە دوو هۆکار وایان کردبێت کە تا ئێستا ئەو کەسانەى کە ئێران بۆ چاودێرى تۆ دایان ناوە کردەوەى تیرۆریستیان ئەنجام نەدابێت، یەکەمیان ئەوەیە: وایان زانیوە تۆ سەر بە یەکێتیى یان گۆڕانیت، دووەمیشیان ئەوەیە کە: تۆ بە چەندین عەشیرەتەوە پێکەوە بەسراویتەوە و ئەکرێت لەوەش وردبوبنەوە و بەئاسانى نەکەوتبیتە بەردەستیان!)).\nسەبارەت بە یەکەم ڕوداوى تیرۆریستى کە شەوى (31-12-2017) بو، پارێزەرى ڕاوێژکار (عوسمان ساڵح مەحمود) بە پشت بەستن بە چەندان بەڵگە، بۆى ساغ بوویەوە، کە تیرۆریستەکانى ئێران لە شەوى (31-12-2017) مەبەستیان ڕفاندنى من بووە لە شارى (هەڵەبجە)وە بۆ شارى (پاوە)ى خۆرهەڵاتى کوردستان و هتد!!\n1-ڕژێمى ئێران و تیرۆرکردنى دەنگە ئازا و ئازادەکانى ناو باشورى کوردستان، بەتایبەت ئەو نوسەر و ئەکادیمیستانەى کە دژى پیلانە تیرۆریستییەکانى ڕژێمى ئێران دەوەستنەوە، کە لە ڕاپەڕینى ساڵى 1991 ەوە تا ئێستا دەیان نمونە بەردەستن.\n2-ڕژێمى ئێران و تیرۆرکردنى (سەرکردە،کادیر،ئەندام و لایەنگیر)ى حیزبەکانى خۆرهەڵاتى کوردستان بەتایبەت و، ئۆپۆزسیۆنى ئێران بەگشتى. بە ڕونى دیارە کێ بو حەوت پێشمەرگەى حیزبى دیموکراتى لە خاکى باشورەوە تەسلیمى ئێران کردەوە، ئاشکراشە کام حیزب بون کە هەردو سەرکردەى دیموکرات (مەنسورى ڕەشە هەورامى) لە دوکان و، (مەنسورى ناسرى)یان لە کۆیە بۆ ئێران تیرۆرکرد. هەروەها سەدان کارى دیکەى تیرۆریستانى سەر بە ئێران، کە زۆر ئاشکرایە بکەرانیان کێن، کە ڕۆژانە لە ناو خاکى هەرێم تەراتێن ئەکەن!\n3-ڕژێمى ئێران و کردەوەى خۆتەقاندنەوە و تیرۆریستى لە خاکى هەرێم، لەمەش دا دەیان کارى خۆتەقاندنەوە بەردەستن، کە تیرۆریستەکان لە سنورى ئێرانەوە داخلى باشورى کوردستان بون.\n5-ڕژێمى ئێران و ناردنى ماددەى بەسەرچو و خۆراکى بەسەرچو بۆ ناو خاکى هەرێم، کە هەفتە نییە دەیان جۆر خۆراک چ لەسەر سنور و چ لە ناو شارەکانى هەرێم نەگیردرێن، کە ڕاستەوخۆ لە سنورە فەرمییەکانى ڕژێمى ئێرانەوە ڕێگەیان پێ دراوە (ئەو خۆراکە بەسەرچوانە) داخلى خاکى هەرێم ببن!\n6-ڕژێمى ئێران و ناردنى بەنزین و نەوتى بەسەرچو بۆ خاکى هەرێم، کە هەزاران هاوڵاتى لێى زیانباربون و، چەندان هاوڵاتیى بەهۆیەوە خۆیان و ئۆتۆمبێلەکانیان سوتاون و، دەیان خۆپیشاندانى لێ کەوتۆتەوە. نمونەشمان زۆرە کە سنورە فەرمییەکانى ئێران چەندانجار ڕێگەیان بەو جۆرە لە سوتەمەنى (نەوت و بەنزین) داوە بێتە ناو خاکى هەرێمەوە.\n7-ڕژێمى ئێران و داخستنى سنورەکان لەسەر هەرێمى کوردستان و، ئابڵوقە خستنەسەر دانیشتوانى هەرێم، بەبێ هیچ بیانویەک!\n8-ڕژێمى ئێران و پراکتیزەکردنى سیستمە جاهیلیەتییەکەى لە عێراق دا، تەنها نمونەیەکى بچوکیش بۆ ئەمە دێنمەوە، ئەویش دەرکردنى ئەو یاسایەیە لە پەرلەمانى بەغدا دا، کە کچ لە تەمەنى 9 ساڵى دا بە شوو بدرێت و، پیاو مافى هەبێت چەندین ژن بێنێت.\n9-ڕژێمى ئێران و ڕواندنى سیخوڕ و کەسانى وابەستەى خۆى لە ناو حیزبەکانى کوردستان.\n10-ڕژێمى ئێران و ڕواندنى سیخوڕانى خۆى لە ناو دامودەزگاکانى حکومەت بەتایبەت لە ناو دامودەزگاکانى ئاسایشى هەرێم دا، کە لە ماوەى ڕابردو، بڵاوکراوەکانى هەرێم ئاماژەیان بەوە دا کە چەندین کەس لە ناو ئاسایش دەستگیرکراون، کە کاریان بۆ ئێران کردووە، کەچى دواتر بابەتەکە شاردرایەوە.\n11-ڕژێمى ئێران و تەقاندنەوەى پەیکەر و ئارامگاى کوردناسان و ڕوناکبیر مەزنەکانى کورد لە خاکى باشور دا، هەروەک تەقاندنەوەى پەیکەرى (مادام دانیەل میتەران) لە لایەن گروپێکى سەر بە ئێرانەوە لە هەڵەبجە و، فەرمانى تیرۆرکردن بۆ شاعیرى مەزنى کورد (شێرکۆ بێکەس) و، سەدان کارى تیرۆریستى ترى لەم شێوازە!\n12-ڕژێمى ئێران و گرتنەوەى ئەو ڕوبارە سروشتیانەى کە دەڕژێنە هەرێمى کوردستان و، حساب نەکردن بۆ یاسا نێودەوڵەتییەکان، کە لە ڕابردوو دا چەندین جار ئاوى هەردوو ڕوبارى (زێى بچوک و سیروان)ى گرتۆتەوە و، بەتایبەت لە سنورى خانەقین ئاوى (ئەڵوەن)ى گرتۆتەوە. ئاشکرایە گرتنەوەى ئەم ڕوبارە سروشتییانە و حساب نەکردن بۆ ڕێکەوتنەکانى ئەم بوارە، لە ساتێکیش دا بووە کە گورزى کاریگەر بەر هاوڵاتیان و ئاسایشى (ئاو)ى هەرێم بگەیەنێت. بەتایبەت لە وەرزى گەرماى هاوین و وەرزى هاتنە بەرهەمى کشتوکاڵ دا (بە پیلانەوە) ئەم ڕوبارە سروشتیانەى گرتوەتەوە بۆ ئەوەى کێڵە کشتوکاڵیەکانى هەرێم وشک ببن. ئاشکرایە چەندین خۆپیشاندان و داواکارى نێودەوڵەتى لە ئێران کراوە، بۆ ئەوەى ئەو ڕەفتارانە بەرانبەر هەرێم نەگرێتەبەر و ڕەچاوى یاسا نێودەوڵەتیەکان بکات، بەڵام ئێران هیچ بایەخى بەو داوایانەش نەداوە و بە ئارەزوى خۆى مامەڵەى لەگەڵ ئەو کەیسەش دا کردووە.\n13-ڕژێمى ئێران ئەندازیارى بڕینى موچەى فەرمانبەرانى هەرێمى کوردستانە، چونکە حکومەتەکەى (نورى مالیکى) کە بەم کارە هەستا، راستەوخۆ لە لایەن ڕاوێژکارانى ئێرانییەوە بەڕێوە دەبرا و پیلانى بۆ دادەنرا.\n14-ڕژێمى ئێران و ڕواندنى دەیان (بەناو) ڕۆژنامەنوس و نوسەر و (شەهادەپێدراو!) لە ناو ڕۆژنامە و تی ڤى و زانکۆکانى کوردستان. ئەمەش بە جۆرێک لە زیادبووندان، کە زۆرجار ڕاستەوخۆ گوێبیستى لێدوان و خوێنەرى بابەتەکانى ئەم کەسانەش دەبین لە دژى ئۆپۆزسیۆنى ئازادیخوازى ئێران. ئیتر با ئەوەش بوەستێت کە چەندان تەلەفزیۆن و بلاوکراوە لە لایەن ئێرانەوە هاوکارى پەخشیان بۆ دابین دەرێت، وەک تەلەفزیۆنى پەیام و هتد.\n15-ڕژێمى ئێران و ئاگرتێبەردانى سنورەکان و، دەشت و کێوەکان و، ڕەز و باخەکانى هەرێمى کوردستان، کە سەدانجار ئەم کارە نامرۆڤانەیەى ئەنجام داوە، بەتایبەت لە وەرزى هاوین دا بۆ وشککردنى ڕەز و باخاتەکانى هەرێم و، سوتماککردنى لەوەڕگاکانى کوردستان.\n16-ڕژێمى ئێران و تۆپبارانکردن و بۆمبارانکردنى سنورەکان و ناوچەکانى هەرێمى کوردستان، کە تائێستا چەندان هاوڵاتى مەدەنى شەهید و کەم ئەندام بوون.\nشەریف هەژارى: مامۆستاى زانکۆى سلێمانى


گەرمیان.. بەهۆی كۆمپانیایەكی تایبەتەوە پزیشكێك راوەدوودەنرێت\n:: PM:11:26:11/06/2019 \nئەگەرچی ساڵانێكە شارۆكەی كەلار و دەڤەری گەرمیان كێشەی پزیشكی نەشتەرگەری گشتیان هەیە، بەڵام بەپێی بەدواداچوونەكان پزیشكێكی نەشتەرگەری بە ئەزموون لە دەڤەرەكە بەهۆی كۆمپانیایەكی تایبەتی تەندروستیییەوە راوەدوودەنرێت و هەراسان دەكرێت.\nسەعید محەمەد وەك شایەتحاڵ و كەسوكاریی نەخۆشێك بۆ "وشە" ئاماژەی كرد، دكتۆر ئارام عەبدوڵا پزیشكی نۆژدار سەرەڕای كاری رۆژانەی، بە بەردەوام و بێبەرامبەر چەندین نەشتەرگەری بۆ نەخۆشان لە شارۆكەی كەلار كردووە و ئاوڕی لە هەژاران داوەتەوە.\nزیاتر گوتی، ئەو پزیشكە لە كفریش هەمان كاری ئەنجام دەدا، چونكە دەیویست لەوێ نەشتەرگەری خەڵكی هەژار بكات و رێگە نەبڕن بۆ كەلار. بەپێی زانیارییەكانی پۆلیسی نەخۆشخانەی گشتی كەلار كە بە "وشە" دراوە، ماوەیەك لەمەوبەر نەخۆشێك كە نەخۆشییەی زۆر قوڕسی هەبووە، لەكاتی نەشتەرگەریدا لەژێر دەستی ئەم پزیشكە گیان لە دەست دەدات و پزیشكەكە دەگیرێت.\nدكتۆر ئارام عەبدوڵا ئەمڕۆ سێشەم بۆ "وشە" ئاشكرای كرد، 15 رۆژ پێش ئێستە دەستبەسەر كرام و نۆ رۆژ بە ناهەق زیندانی كرام، لەكاتێكدا 140 كیلۆمەتر رێگەم بڕیوە و لە سلێمانییەوە هاتووم بۆ گەرمیان بۆ خزمەتكردنی خەڵكی ناوچەكە.\nزیاتر گوتی، كێشەم لەگەڵ خەڵكدا نییە، بەڵام زیندانیكردنی پزیشك دەبێتە هۆكاری رووخانی، بۆ زانیاری لێكۆڵێنەوە لەسەر هۆكاری گیانلەدەستدانی نەخۆشەكە لە سلێمانی و لە كەلار كراوە و دەركەوت بە جەڵتە مردووە نەوەك من هۆكاری كوشتنی بووبووم، ئەو پزیشكە نەیشاردەوە كە ماڵی قوربانییەكە لەلایەن كەسانێكەوە هاندرابوون.\nئەو گوتانەی پزیشكەكە كە ناوچەكە بەجێدیڵێت لەكاتێكدایە كۆمپانیایەكی تایبەتی تەندروستی لە ناوچەكە بەناوی "قەیوان" لەدەست بەكاربووندایە كە تایبەتە بە بەپرسانی ناوچەكە، ئەو پزیشكە دەڵێت، ئەو كۆمپانیایە داوای مانەوەی لێ كردووە كە لەگەڵیاندا كار بكات، بەڵام ئەو لە ناوچەكە نامێنێتەوە.\nهاووڵاتییانی گەرمیان دووپات لەوە دەكەنەوە كە رفاندنی ئەو پزیشكە هاوكاتە لەگەڵ هێنانی كۆمپانیای سەر بە بەرپرسان بۆ وەرگرتنی سەرانە لە دووكاندارەكان بە ناوی سكوێریتییەوە، بۆیە ستەمی و مافیاگەری لەو دەڤەرە گەیشتووەتە ترووپك و خەڵك چیتر بەرگەی ناگرێت.


وەزارەتى پێشمەرگەى حکومەتى هەرێمى کوردستان ڕایگەیاند، یه‌كه‌ی ژمێریاری یه‌كه‌كانی 70 و 80 خراوەتە سه‌ر وه‌زاره‌تەکە، بەوەش ته‌واوی موچه و بودجه‌ى ئەو دوو یەکەیە له‌ژێر ووردبینی فه‌رمانگه‌ی چاودێری دارایی سه‌ر به‌وه‌زاره‌تدا دەبێت.\nوەزارەتەکە لە راگەیەنراوێکدا کە وێنەیەکى دەست ناس کورد کەوتووە ئاماژەى بەوە کردووە، له‌رۆژی 21ی ئه‌یلولی 2020 پاڵپشت به جێبه‌جێكردنی مادده‌ی ده‌یه‌م له‌یاسای چاكسازی، بۆ رێكخستنه‌وه‌ی یه‌ك یه‌كه‌ی ژمێریاری هاوبه‌شی سه‌ربازی، به واژووی شۆڕش ئیسماعیل، وه‌زیری پێشمه‌رگه بڕیاری رێكخستنه‌وه‌ی یه‌كه ژمیریاریه‌كانی یه‌كه‌ی 70 و 80ی درا.\nئەوەش خراوەتەڕوو، بەگوێرەى بڕیاره‌كه یه‌كه‌ی هاوبه‌شی ژمێریاری بۆ سه‌رجه‌م هێزه‌كان خرایه سه‌ر وه‌زاره‌تی پێشمه‌رگه، به‌و پێیه‌ش هاوتای هێزه هاوبه‌شه‌كانی سه‌ربه وه‌زاره‌ت، ته‌واوی موچه و بودجه‌ی هه‌ردوو یه‌كه‌كانی 70 و 80 له‌رێگه‌ی به‌ڕێوه‌به‌رایه‌تی گشتیی ژمێركاری بودجه و به‌رنامه‌كان (ژمێریاری سه‌ربازی) له‌ژێر وردبینی فه‌رمانگه‌ی چاودێری دارایی سه‌ر به‌وه‌زاره‌تی پێشمه‌رگه ده‌بێت. ئه‌مه‌ش ئاماژه بۆ ئەوە كراوه له مادده‌ی 3 ناو یاسای ژماره 19ی ساڵی 2007ی وه‌زاره‌تی پێشمه‌رگه.\nوەزارەتى پێشمەرگە باسى لەوەشکردووە، به جێبه‌جێكردنی ئەو بڕیارە به‌پێی مادده 10ی یاسای چاكسازی، فه‌رمانگه‌ی چاودێری دارایی به‌هاوبه‌شی له‌گه‌ڵ میلاكاتی به‌ڕێوه‌به‌رایه‌تی گشتی بودجه و ژمێركاری سه‌ر به‌وه‌زاره‌تی دارایی و ئابووری، له‌ژێر رۆشنایی فه‌رمانی وه‌زیری پێشمه‌رگه وردبینی و پێداچوونه‌وه به‌خزمه‌تی سه‌ربازی سه‌رجه‌م هێزه‌كانی سه‌ر به‌و یه‌كانه ده‌كرێت، هه‌روه‌ك دۆسیه‌ی كه‌سی بۆ ته‌واوی هێزه‌كان به‌هه‌موو پێدوایستییه یاساییه‌كانه‌وه دروستده‌كرێت.\nهێزەکانى یەکەى 70 کەسەر بە یەکێتى و یەکەى 80 کە سەر بە پارتیە، هێشتا لەچوارچێوەى هێزەکانى سەر بە وەزارەتى پێشمەرگەدا یەکنەخراون و لەدەرەوەى وەزارەتەکەن.


کوردیپێدیا - دژەتیرۆر رونکردنەوەیەک لەسەر رووداوەکەی چەمچەماڵ بڵاودەکاتەوە\n📝 دژەتیرۆر رونکردنەوەیەک لەسەر رووداوەکەی چەمچەماڵ بڵاودەکاتەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nدژەتیرۆر رونکردنەوەیەک لەسەر رووداوەکەی چەمچەماڵ بڵاودەکاتەوە\nدوای ئەوەی وەزارەتی دادی عێراق، بڕیاری داخستنی گرتوخانەی فیدراڵیی چەمچەماڵچەمچەماڵی دا، داوا لە لایەنە پەیوەندارەکانی حکومەتی هەرێمی کوردستان کرا کە هاوکاربن لە گواستنەوەی تیرۆریستە بەندکراوەکانی گرتوخانەی فیدراڵیی چەمچەما‌ڵ، بۆ بەندیخانەی فیدراڵیی سوسێسوسێ.\nشەوی رابردوو، کاژێر 2:30 ی خولەکی دوای نیوەشەو، هێزە پەیوەندارەکان و دەزگای دژە تیرۆر کە ئەرکی پاراستنی گواستنەوەی تیرۆریسته بەندکراوەکانیان بۆ بەندیخانەی سوسێ جێ بەجێ دەکرد، لەلایەن چەند چەکدارێکەوە بە چەکی قورس پەلاماردران، کە هێزە پەیوەندارەکان وەڵامیاندانەوە و لە ئاکامی ئه و پێکدادانە، کەسێک کوژرا، سێ کەس بریندار بوون و پێنج کەسیش لە بەشدارانی پەلامارەکە دەستگیرکران کە ئێستا لە ژێر لێکۆڵینەوەدان.\nراگەیاندنی دەزگای دژە تیرۆر\n#چەمچەماڵ | #سوسێ | #15-01-2018 |\n➕ ئەم بابەتە لەلایەن: (سەریاس ئەحمەد)ەوە لە: Jan 15 2018 9:29AM تۆمارکراوە\n👌 ئەم بابەتە لەلایەن: (بەناز جۆڵا)ەوە لە: Jan 15 2018 9:46AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Jan 15 2018 9:46AM باشترکراوە


زایینی: ٣١-٠٥-٢٠١٥ - هەتاوی: ١٣٩٤/٠٣/١٠ - ١٧:٣٣ تاران\nدەقی ئەو وتووێژە کە لەلایەن رۆژنامەنووس ''ئانتیێ شیپمان'' رێکەوتی ٨ی جۆزەردانی ١٣٩٤ی هەتاوی پێکهاتووە و لە رۆژنامەی بیڵد بڵاو بووەتەوە، بەم چەشنەیە:\nهیجری ئاواتی به دێموکراسی بوونی ناوچەکەیه و هیواداره بۆ ئەم رەوته دەوڵەتی ئاڵمان یاریدەر بێت. ئەو دەڵێ: "ئێمەی کورد سەلماندوومانه که دەتوانین پارتنێرێکی باش بین بو وڵاتانی رۆژئاوایی. له عێراقدا هاوئاهەنگیی زۆر باش له نێوان کورد و دەوڵەتی ئاڵماندا هەیه. ئەمه دەتوانێت له داهاتوودا لەگەڵ کوردی ئێرانیش هەبێت".


سێ پرسیار لە کریستیانۆ رۆناڵدۆ (په‌ڕه 1) - وه‌رزش به گـــــشتی - ¨°o.O (مــه‌كــۆی زێــریــن) O.o°¨\nسێ پرسیار لە کریستیانۆ رۆناڵدۆ\n¨°o.O (مــه‌كــۆی زێــریــن) O.o°¨ » وه‌رزش به گـــــشتی » سێ پرسیار لە کریستیانۆ رۆناڵدۆ\n1 بابه‌ته‌كانی Narin 2015-12-02 10:03:23 (دەستکاری کراوە: Narin 2015-12-02 10:07:17) Share\nبابه‌ت: سێ پرسیار لە کریستیانۆ رۆناڵدۆ\nکۆمپانیای نایکی سپۆنسەری کریستیانۆ رۆناڵدۆی پۆرتوگالی و ئەستێرەی یانەی ریال مەدرید لە هەڤپەیڤینێکدا چەند پرسیارێکی ئاراستەی باشترین یاریزانی جیهان کردووە.\n1- پێمان بڵێ کەسایەتی رۆناڵدۆلە دەرەوەی یاریگە چۆنە؟\nرۆناڵدۆ: من کەسێکی ئاساییم، بەردەوام هەوڵددەم بەشێوەیەکی ئاسایی کارەکانم بەرێوەببەم، حەزدەکەم هەمیشە نزیکبم لە خێزان، کوڕ و هاوڕێکانم. لە راستیدا من هەوڵدەدەم بە پێی توانا کەسێکی ئاسایی و سادەبم. لە رۆژدا خەریکی راهێنانم، لە کاتی گەڕانەوەشدا خۆم بە هەندێک کاری دیکەوە سەرقاڵ دەکەم کە ئارامی و دڵنەواییم پێ دەبەخشن.\n2- لە دوای تۆپی پێ زیاتر حەز لە چی دەکەی؟\nکریستیانۆ رۆناڵدۆ: من حەزم لە زۆر شتە، بەڵام تەنیا یەکێکیان ئاشکرا دەکەم، ئەویش یاریکردنی تۆپی پێیە لەگەڵ کوڕەکەم. من بایەخ بە خێزانەکەم دەدەم و حەزدەکەم زوو بگەڕێمەوە ماڵەوە. حەزدەکەم هەمیشە سەرکەوتن بەدەستبێنم. بۆیە هەمیشە هەوڵ بۆ سەرکەوتن دەدەم، کە پێموایە لە دوایین 10 ساڵدا سەرکەوتوو بوومە، هیوادارم چەند ساڵێکی دیکەش بەردەوام بم بۆ ئەوەی دڵی هاندەران و هەوادارانی تۆپی پێ خۆش بکەم.\n3- لە هەموو شت زیاتر لە چی دەترسێی؟\nرۆناڵدۆ: لە راستیدا لە هەموو شتێک زیاتر لەوە دەترسێم زوو بمرم، نامەوێ بەگەنجی بمرم، حەزدەکەم زۆر بژیم، دەمەوێت پیرببم و لە تەمەنی 80 بۆ 90 ساڵی بمرم.\n2 وه‌ڵامه‌كانی Bana 2015-12-02 17:09:02 Share\nوه‌ڵام: سێ پرسیار لە کریستیانۆ رۆناڵدۆ\nده سته كانت خو ش\n3 وه‌ڵامه‌كانی Narin 2015-12-03 09:24:10 Share\n4 وه‌ڵامه‌كانی Aeda 2018-06-07 21:17:54 Share\nسلاومن تأزيم. قبولمدةكةن. Plies ????????????????????????????????\n5 وه‌ڵامه‌كانی Aeda 2018-06-07 21:31:31 Share\n6 وه‌ڵامه‌كانی ELA 2018-06-08 00:53:21 Share


کاوه‌ی – Denegkan\nHome / Articles Posted by کاوه‌ی\nدڵم پێگه‌ی عیشقی تۆیه\nWritten on September 4, 2012, by کاوه‌ی\nدڵم هه‌رده‌م پێگه‌ی ئازادیخوازان بوو كه‌چی ئێستا كۆیله‌و بن ده‌ستی تۆیه تۆكه‌خۆت ڤینۆسی جوانیت , چۆن دڵی من ده‌سوتێنی , كه ده‌زانی مه‌ستی تۆیه Continue Reading »\nكه هاتیه‌وه …كاوه‌ی خه‌سره‌وكاوانی\nWritten on August 27, 2012, by کاوه‌ی\nكه هاتیه‌وه دوو دڵا مه‌به دڵم هه‌رده‌م فه‌رشی سووری بۆ هاتنه‌وه‌ت راخستووه… خۆشه‌ویستیت هه‌موو شتێكی لێ سه‌ندووم چۆن ئیره‌یی به‌تۆ نه‌به‌م كاتێك دڵم تۆی له من خۆشتر Continue Reading »\nWritten on May 25, 2012, by کاوه‌ی\nئه‌وه‌ی شێوه‌ی له تۆ بكات ئه‌وه‌ی پیتێك له پیته‌كانی ناوه‌كه‌ی وه‌ك ناوت بێت…ئه‌وه‌ی سه‌رنجی له سه‌رنجی تۆ بچێ و ره‌نگی چاوی وه‌ك چاوت بێت…خۆشم ده‌وێتئه‌وه‌ی خزم و دراوسێت Continue Reading »\nپاش كۆچی تۆ … كاوه‌ی خه‌سره‌وكاوانی\nWritten on March 26, 2012, by کاوه‌ی\nپاش كۆچی تۆ هه‌نگاوه‌كان دژی یه‌كن به‌یانیان خۆردره‌نگ ده‌ردێت…شه‌وان ئه‌ستێره‌كان گه‌ش نین باڵنده‌كان سه‌رلێشێواو ده‌فڕن سه‌رشێت …پاش كۆچی تۆ ره‌نگه‌كان ره‌ونه‌قی خۆیانله‌ده‌ست داوه…شاری ئاوه‌دانی دڵم كۆنده‌په‌پۆلێ ی خوێندووه‌و سه‌رتاپای بۆته Continue Reading »\nكه تۆ هاتی …كاوه‌ی خه‌سره‌وكاوانی\nWritten on February 5, 2012, by کاوه‌ی\nكه تۆ هاتی هه‌موو جیهان تاریكایی دایگرتبوو … مرۆڤه‌كان دڵی ره‌شیان له‌نێو سته‌م دا مردبوو… ئه‌تۆ هاتی روناكایت به‌خشی به تاریكی زه‌مین … دڵی كینه‌ت پاك Continue Reading »\nدیكتاتۆر …. كاوه‌ی خه‌سره‌وكاوانی\nWritten on February 1, 2012, by کاوه‌ی\nتۆ له سێیه‌رت ده‌ترسی چۆن چاوه‌ڕێ ی رووناكایی به‌ترس راوكه‌ی…تۆ كه خۆت چاوانت كوێرنوا مه‌زانه تۆ بتوانی ملیۆنها چاوبه تاریكی خۆت بێ چاو كه‌ی …كه‌ی مۆدیلی بت په‌رستی له Continue Reading »\nدوو کورتە شیعر ….كاوه‌ی خه‌سره‌وكاوانی\nWritten on October 31, 2011, by کاوه‌ی\nدیكتاتۆر تۆ له سێیه‌رت ده‌ترسی چۆن چاوه‌ڕێ ی رووناكایی به‌ترس راوكه‌ی…تۆ كه خۆت چاوانت كوێرنوا مه‌زانه تۆ بتوانی ملیۆنها چاوبه تاریكی خۆت بێ چاو كه‌ی …كه‌ی مۆدیلی بت په‌رستی Continue Reading »\nله خۆم زیاتر خۆشم ده‌وی …. كاوه‌ی خه‌سره‌وكاوانی\nWritten on September 29, 2011, by کاوه‌ی\nهێنده‌ی ژماره ی ئه‌ستێره به‌قه‌د گه‌ڵای دره‌خت و دارهێنده‌ی ماسی نێو زه‌ریاكانبه‌قه‌د گوڵی وه‌رزی به‌هار… خۆشم ده‌وێ یهێنده‌ی فرمێسكی رژاوی چاوی یاران …ئاوی كانیبه‌قه‌د ته‌مه‌نی رۆژو شه‌وژماره‌كان…هێنده‌ی جوانی…خۆشم ده‌وێ Continue Reading »\nپێكه‌نینم بیرچۆته‌وه …. كاوه‌ی خه‌سره‌وكاوانی\nWritten on September 11, 2011, by کاوه‌ی\nئه‌وه‌نده منت داوه‌ته ده‌ستی گریانزۆرنه‌ماوه پێكه‌نینیش له یاد بكه‌م…بێ وه‌فایی و كۆچ و كۆچبار هه‌موو شادی یان لێ دزیووم ئیتربه‌چی دڵی پڕ خه‌مم شادبكه‌م …ئێستا دڵم باڵنده‌یێكی بێ لانه‌ی ته‌ریووی Continue Reading »\nله‌گه‌ڵ دوانامه‌ته‌وه … كاوه‌ی خه‌سره‌وكاوانی\nWritten on June 28, 2011, by کاوه‌ی\nله‌گه‌ڵ هه‌واڵ و په‌یامی دوانامه‌وه …هه‌ڵبه‌ستێكم ووشه‌كانی له ناخم دا كپ كردووه‌هه‌رچی ده‌كه‌م ناڕژێته نوكی خامه‌وه… * * *ئه‌گه‌ر رۆژێك بۆچه‌ند ساتێك رۆحه‌كه‌ی خۆمئاڵوگۆڕكه‌م له‌گه‌ڵ كه‌سێك…ئه‌وا له‌گه‌ڵ تۆدا ده‌یكه‌متابزانم چه‌نده Continue Reading »


قەزوان | ۸ پرۆگرامی خۆڕایی دژەڤایرۆس بۆ گنو/لینوکس\nنەرمەکالا 2018-09-11 3007\nپێڕست : ماڵەوە » نەرمەکالا » ۸ پرۆگرامی خۆڕایی دژەڤایرۆس بۆ گنو/لینوکس\nهەروا کە دەزانن سیستەمی کارپێکردنی لینوکس، دادەپەروەرانە جێگیر و پارێزراوە.بەڵام بە تەواوی ناتوانین بڵێین کە لە ژێر مەترسی دا نییە.هەر ئەم سیستەمی کارپێکردنە دەتوانێ لە ڕێگای نەرمەکالاکان(ڤایرۆسەکان و زیانەواڵە) کە لە سەری دادەمەزرێ ئالوودە بکرێت.ژمارەی هێرشەکانی مەترسی بۆ سیستەمەکانی گنو/لینوکس لە سیستەمەکانی دیکە وەک ماک و ویندۆس کەمتر نییە.لەبەرئەوە، ئێمە دەبێ سیستەمی گنو/لینوکسەکەمان لە هێرەشەکانی ڤایرۆسەکان کە لە ڕێگای پەڕگە لکاوەکانی نامەی ئێلێکترۆنی، زیانەواڵە، کۆدە خاپوورکەرەکان، rootkits و …هتدیە،بەرگیری بکەین.\nلەم بابەتە ئێمە لەسەر ۸ دانە لە باشترین نەرمەکالا خۆڕاییەکانی دژە ڤایرۆس قسە دەکەین.\nClamAV دژەڤایرۆسێکی سەرچاوەکراوە و خۆڕاییە.هەموو ئیشی بەرگیری بۆ لینوکس پێدەکرێت.ئەم نەرمەکالا زۆر بە باشی ترۆجانەکان،ڤایرۆسەکان،زیانەواڵەکان و زۆر بەی هەڕەشە ترسناکەکان، دەناسێت.زۆر بە باشی پشکنینی ئیمەیل دەکا و لە زۆربەی پەڕگە لکاوەکانی ئیمەیل بۆ پشکنین پاڵپشتی دەکا.\nلایەنە بەهێزەکان :\nپاڵپشتی لە چەند سیستەمی کارپێکردن وەک ماک،ویندۆس و گنو/لینوکس دەکا.\nسازگارە لەگەڵ POSIX ،هەڵگرە.\nزۆر بەسادەیی دەتوانی دایمەزرێنی و سوودی لێبگری.\nلە ڕێگای ترمیناڵ دەتوانرێت جێبەجێی بکرێت.\nلە سەر ئاستی دەستپێگەیشتن پشکنین لە لینوکس دەکا.\nبەڕۆژکردنی بنکەدراوەی نیشاندەدا.\nدەتوانێ پەڕگەکانی ئارشیڤ و بۆخچە پەستانەکان بە فۆرماتی Zip، Tar، 7Zip، Rar پشکنین بکا.\nClamTk سوکەلەترین ڕوخساری گرافیکی و لە سەر بنەمای ClamAV (Clam Antivirus) گەشەی سەندووە.نووسراوە لە سەر Perl وە کتێبخانەکانی Gtk بۆ سیستەمەکانی هاوشێوەی یونیکس وەک فری بی ئێس دی(FreeBSD)و لینوکس(Linux).\nزۆر بە ئاسانی بۆ کارپێکردن بۆ پشکنینی ڤایرۆس دیزاین کراوە.دەتوانین بڵێن باوڕ پێکراوترین دژەڤایرۆسی گرافیکیە کە بە نرمی ئیشدەکا.ئەمەش هۆکارێکە بۆ پشکنینی خێرا.\nChkrootKit نەرمەکالایێکی سەرچاوەکراوە، خۆڕایی و سووکەلەیە بۆ پشکنینی چوونە ژوورەوەی هاککەری ڕووت(rootkit).\nپرۆگرام/سکریپتەکان کە ئەم دژە ڤایرۆسە توانا دەکەن بریتییە لە :\nchkrootkit –شێڵ سکریپتێکە کە بە شیوازی باینێری هاکی بەڕێوەبەر پشکنین دەکا.\nifpromisc.c – پشکنینی ڕووخساری مۆدێکی بێ پەروا دەکا کە مەترسی هەیە.\nchklastlog.c – پشکنینی دوایین پەڕگە گوزارشەکان دەکا.\nchkwtmp.c – پشکنینی wtmp سڕاوەکان دەکا.\ncheck_wtmpx.c – پشکنین بۆ wtmpx سڕاوە دەکا ( تەنها بۆ سۆلاریس).\nchkproc.c – پشکنین بۆ هێماکانی ترۆجانی LKM دەکا.\nchkdirs.c – پشکنین بۆ هێماکانی ترۆجانی LKM دەکا.\nstrings.c –جێگیرکردن ڕشتەکانی ئالودە دەکا.\nchkutmp.c – ئەم پسکنینە بۆ utmp سڕاوە دەکا.\n۴-دژەڤایرۆسی RookKit Hunter\nRookKit Hunterسووک بوون و سەرچاوەکراوە بۆ چاودێری و شیتاڵکردنەوەی بۆ سیستەمەکانی POSIX سەرنج ڕاکێشە.کە بۆ دوو سیستەمی فری بی ئێس دی(FreeBSD)و لینوکس(Linux) لە بەردەستە.\nئەم دژەڤایرۆسە بۆ پشکنینی هەر جۆر هێرشکەر و هاککردنی بەڕێوەبەری ئاست بەرزی سیستەم(RookKit) بێ وێنەیە.\nبەشە بەهێزەکانی دیکەی بریتین لە :\nلە سەر بنەمای هێڵێ فەرمانە.\nسادە بۆ کارپێکردن و نمایشی پشکنینی تەواوی هەیە.\nسودوەرگرتن لە هاشی SHA-1 بۆ هەڵسەنگاندنی زیانەواڵەکان.\nهەڵگریی نەرمەکالا بۆ سەر سیستەمەکانی کارپێکردنی هاوشێوەی یونیکس.\nCAVL کە کورتکراوەی (Comodo Anti-virus) دژەڤایرۆسێکی چەند سەکۆیی هەروەها پاڵێوەرێکی بەهێزی هەرزە نامەکانە.ئەم نەرمەکالا بۆ سیستەمەکانی لینوکس بە تایبەتمەندیەکانی زیادکراوە بەتەواوی دژە سپامە و خۆی ڕێکدەخات .پاراستنی ڤایرۆس لە سەر سیستەمی، زۆر بەهێزە.\nتواناییەکانی کۆمۆدۆ بۆ لینوکس بریتین لە :\nبە ئاسانی دادەمەزرێ و لەبیری مەکەن بۆ هیچ ئاگاداریێکی بێزارکەر،تەنانەت قەپاتکردنی ڤایرۆسەکان.\nبەهرەمەندکردنی سیستەم لە پاراستنێکی بەهێز لە ڤایرۆسەکان و وستاننی جوولەکانیان.\nبەرۆژبوونی خۆکارانە لە کاتی نوێکردنی بنکەی زانیاری تۆمارکردنی ڤایرۆسی نوێ.\nپشکنینی بە وردی سیستەم و ئامادەکردنی گوزارش بە حەزی بەکارهێنەر.\nتوانایی پاڵێوەری سیستەم کە بە Postfix, Qmail, Sendmail وە Exim MTA’s سازگارە.\nSophos دژە ڤایرۆسێکی قایم و جێگیر بۆ زۆربەی دابەشکراوەکانی گنو/لینوکس.\nبۆ پەیداکردن و خاپوورکردنی ڤایرۆسەکان(کرمەکان و ترۆجانەکان)،لەسەر سیستەمەکەتان زۆر بەهێزە.هەروا تەواو ڤایرۆسەکان کە لینوکسی نین و گومانی ئەوەیان هەیە، بگوازنەوە بۆ کۆمپیوترەکانی دیکە( وەک ویندۆسی،لینوکسی و ماکی) ناچالاکیان دەکا.\nئێوە دەتوانن تەواو فەرمانەکان لە ئاستی ڕووت جێبەجێ بکەن بێجگە لە savscanکە بۆ پشکنینی داوا بەکاردەبرێت.\nلە خوارەوە تایبەتمەندییەکانی Sophos بە دی کراوە:\nدامەزراندن و جێبەجێکردنی خێرا.\nکاریگەر و پارێزراوە.\nتوانایی پەیداکردن،بلۆککردنی زیانەواڵەکان بێ ئاستی ڕووت،بێ هیچ بەرنامەیێک پێشوو بۆ داوای پشکنین و زیانگەیاندنێکی ڤایرۆس.\nبەهێزبوون لە کاتی چالاکی بە ڕەقەکالایێک لاواز لە سەر سیستەم.\nپانایێکی فرەوان بۆ کردار لە سەر سیستەم نیشان دەدا.\n۷-دژەڤایرۆسی BitDefender For Unices\nBitDefender For Unices دژەڤایرۆسێکی بەهێز بۆ سیستەمی کارپێکردنی فری بی ئێس دی(FreeBSD)و لینوکس(Linux)ە.بە یارمەتی تەکنۆلۆژی پشکنینی زیانەواڵە و ڤایرۆس لە سەر هەر دوو سیستەمی ویندۆس و هاوشێوە یونیکس ئیشدەکەن.\nئەو تایبەتمەندیانە کە سەرنجڕاکێشن:\nتوانایی چالاککردنی ئارشیڤ بۆ ڤایرۆسەکان.\nیەکخستن لەگەڵ ڕومێزی.\nروخساری گرافیکی و هێڵێ فەرمانی بەهێزی هەیە کە دەتوانێ پاڵپستی لە ئامرازە سکریپتیەکان بگرێ.\nپەڕگە ئالودەکان لە نێو بوخچەیێک پاشکەوت دەکا.\n۸-دژەڤایرۆسی F-PROT بۆ لینوکس\nF-PROT دژەڤایرۆسێکی بۆ ویستگەی کاری لینوکس کە بە هێزێکی فراوان بۆ پشکیننی ڤایرۆسەکان لە خانوو و شوێنی ئیشەکانتان خۆی دەنوێنێ.ئەو مەترسیانە کە لە سەر ویستگەی کاری لینوکسن، خاوێنی دەکا.بە وردی توانای پشکنینی زۆر بەهێزی بۆ زیانەواڵەکان و ئەو نەرمەکالانە کە ترۆجانیان هەیە،ئەنجام دەدا.\nتایبەتمەندیەکانی بەم جۆرەن :\nتوانای پاڵپشتی لە وشانی ۳۲ بیت و ۶۴ بیتی لینوکس هەیە.\nتوانایی پشکنینی و خاوێنکردنی ۲۱۱۹۹۵۸ جۆر ڤایرۆسی هەیە.\nتوانایی پلاندانانی چالاکبوون بە یارمەتی کۆرنی(cron.) هەیە.\nتوانایی پشکنین بۆ ڤایرۆسی لە سەر پپکەکان،فلاشەکان،تۆڕ و CD-ROMS هەیە.\nتوانایی پسکنینی بەشی بووتی سیستەمیشی هەس.\nهەرچەند کە گنو/لینوکس پارێزراوە بەڵام ناتوانین بڵێن کە ۱۰۰٪ە،هەر بۆیە پێویستمان بە دژەڤایرۆسێک دەبێ.\nدژەڤایرۆس نەرمەکالا هاک


نەتەوە یەکگرتووەکان: مافی پەناخوازیی ئەوانە قبووڵ بکرێت کە ناتوانن بگەڕێنەوە وڵاتەکانیان\n2021-11-15 1921 جار\nکۆمەڵگەی نێودەوڵەتی سەرقاڵی چارەسەرکردنی قەیرانی کۆچبەرانی سەر سنووری نێوان بێلاڕووس و پۆڵەندایە، ئەمەش لە کاتێکدایە دۆخەکە خەریکە لە کۆنترۆڵ دەردەچێت و رۆژ دوای رۆژ چاوسوورکردنەوەی سەربازانی بێلاڕووس و پۆڵەندا لە یەکدی تووندتر دەبێت.\nنەتەوە یەکگرتووەکان پێشنیاز دەکات مافی پەناخوازیی ئەوانە قبووڵ بکرێت کە ناتوانن بگەڕێنەوە وڵاتەکانیان، ئەو کۆچبەرانەی دەیانەوێت لەگەڵ خێزانەکانیان لە وڵاتانی ئەوروپا یەکبگرنەوە رێگەیان پێبدرێت، هەروەها ئەو کۆچبەرانەی دەیانەوێت بگەڕێنەوە، بە سەلامەتی و بە شێوەیەکی خۆبەخشانە بگەڕێندرێنەوە وڵاتەکانیان.\nفەرحان حەق، جێگری گوتەبێژی نەتەوە یەکگرتووەکان رایگەیاند، "لەلای خۆمانەوە دوو ئاژانسمان هەن، رێکخراوی پەنابەریی نەتەوە یەکگرتووەکان و رێکخراوی نێودەوڵەتیی کۆچ، ئێمە لەت واناماندایە یارمەتیدەربین و خوازیارین ئەوەی لە دەستمان بێت بیکەین بۆئەوەی کێشەکە چارەسەر بکەین".\nرێکخراوی خاچی سووری پۆڵەندی، دەرگای هاوکارییەکان بۆ کۆچبەرانی سەر سنوور دەکاتەوە. رێکخراوەکە دەڵێت، گەڕێکی پێداویستیی سەرەتایی گەیاندووەتە خەڵک و سەرقاڵی گەڕی دووەمە؛ لە دیوی بێلاڕووسیشەوە سوپای وڵاتەکە چادر بۆ کۆچبەران هەڵدەدەن و یارمەتییان پێدەگەیێنن.\nئەمەش لە کاتێکدایە، بەو کۆچبەرە سوورییەوە کە رۆژی شەممە لەسەر سنووری پۆڵەندا رەقبووەوە، تاوەکو ئێستا لانیکەم نۆ کۆچبەر لەسەر سنوورەکان لە سەرما، یاخود لە برسان، گیانیان لەدەستداوە.\nجۆشیمسکی، کارمەندی خاچی سووری پۆڵەندی دەڵێت، "هاوکاریی زۆرمان دابەشکرد، ئەمانە هاوکارییەکانی رێکخراوی خاچی سووری پۆڵەندین، پاکێجێک پڕاوپڕە لە پێڵاو، پانتۆڵ، چاکەت و کەرەستەکانی خۆگەرمکردنەوە".\nلەو ناوچەیەی کۆچبەرە کوردەکان گیریانخواردووە، بیرەوەریی تاڵی جەنگی جیهانیی دووەمی لێ تۆمارکراوە، ئەو کۆمێنتانەی ئەلێکساندەر لوکاشینکۆی سەرۆکی بیلاڕووس بڵاویاندەکاتەوە، بە ئاماژەی باش لێک نادرێنەوە.\nلوکاشینکۆ دەڵێت، "ئەگەر هەڵەیەک بکەین و خوانەخواست لەدەستمان دەرچێت، ئەم شەڕە راستەوخۆ رووسیا رادەکێشێت کە گەورەترین زلهێزی ئەتۆمییە".\nپۆڵەندا 17 هەزار سەربازی رەوانەی سەر سنوور کردووە، بەریتانیاش 10 سەربازی بۆ بەرزکردنەوەی ورەی پۆڵەندییەکان ناردووەتە سەر سنوور، وڵاتانی ئەوروپییش پاڵپشتیی تەواوی خۆیان بۆ پۆڵەندا دەربڕیوە.